คำสั่งนายกรัฐมนตรีที่ 3/2549 เรื่อง ผ่อนผันมาตรการประหยัดพลังงาน

คำสั่งนายกรัฐมนตรี
คำสั่งนายกรัฐมนตรี
ที่ ๓/๒๕๔๙
เรื่อง ผ่อนผันมาตรการประหยัดพลังงาน[๑]
 

โดยที่เป็นการสมควรผ่อนผันการจำกัดเวลาเปิด
 ปิดสถานีบริการน้ำมันเชื้อเพลิงเป็นการชั่วคราว
เพื่ออำนวยความสะดวกให้แก่ขบวนยานพาหนะของสมเด็จพระราชาธิบดีและสมเด็จพระราชินีต่างประเทศที่เสด็จฯ มาร่วมงานฉลองสิริราชสมบัติ
๖๐ ปีของพระบาทสมเด็จพระเจ้าอยู่หัว
อาศัยอำนาจตามความในมาตรา ๓ แห่งพระราชกำหนดแก้ไขและป้องกันภาวะขาดแคลนน้ำมันเชื้อเพลิง
พ.ศ. ๒๕๑๖ นายกรัฐมนตรีจึงมีคำสั่ง ดังต่อไปนี้

๑.
มิให้นำความในข้อ ๒ ของคำสั่งนายกรัฐมนตรี ที่ ๒/๒๕๔๘ ลงวันที่ ๑๕ กรกฎาคม ๒๕๔๘
เรื่อง กำหนดมาตรการบังคับเพื่อแก้ไขปัญหาด้านพลังงานของประเทศมาใช้บังคับแก่สถานีบริการตามที่กำหนดในข้อ
๒

๒.
ให้กระทรวงการต่างประเทศ และบริษัท ปตท. จำกัด (มหาชน) ร่วมกันกำหนดสถานีบริการน้ำมันที่ผ่อนผัน
เพื่ออำนวยความสะดวกแก่ขบวนยานพาหนะของสมเด็จพระราชาธิบดีและสมเด็จพระราชินีต่างประเทศที่เสด็จฯ
มาร่วมงานฉลองสิริราชสมบัติ ๖๐ ปี ของพระบาทสมเด็จพระเจ้าอยู่หัว ในช่วงวันที่ ๑๐ มิถุนายน
พ.ศ. ๒๕๔๙ ถึงวันที่ ๑๕ มิถุนายน พ.ศ. ๒๕๔๙ โดยให้กำหนดชื่อสถานที่ตั้งของสถานีบริการ
และช่วงเวลาที่ผ่อนผันได้ตามความจำเป็นและเหมาะสม

๓.
ให้สถานีบริการตามข้อ ๒ บริการน้ำมันให้แก่ยานพาหนะที่เกี่ยวข้องกับการอำนวยความสะดวกแก่สมเด็จพระราชาธิบดีและสมเด็จพระราชินีต่างประเทศที่เสด็จฯ
มาร่วมงานฉลองสิริราชสมบัติ ๖๐ ปี ของพระบาทสมเด็จพระเจ้าอยู่หัว เท่านั้น


สั่ง ณ วันที่ ๘ มิถุนายน
พ.ศ. ๒๕๔๙
พันตำรวจโท ทักษิณ ชินวัตร
นายกรัฐมนตรี






























นันทนา/ผู้จัดทำ
๘ สิงหาคม ๒๕๔๙

อภิญญา/ปรับปรุง
๗ ตุลาคม ๒๕๕๗





[๑]
ราชกิจจานุเบกษา
เล่ม ๑๒๓/ตอนพิเศษ ๘๔ ง/หน้า ๑๕/๒ สิงหาคม ๒๕๔๙